حریت روزنامه سی, تورکیه جمهوریتی جمهوررئیسی رجب طیب اردوغان نینگ, خصوصی تلویزیون لر آرقه لی بیرگن بیاناتیده, افغانستان ده گی وضعیت نی بهالنتیررایکن, "موضوع بیلن قیزیقیاتگن بعضی اداره لری میز معلوم بیر مدت دن بیری طالبان بیلن ارتباطده ایدی.  بیز هم طالبان رهبر لری نی قبول قیلیشی میز نینگ ممکن ایکن لیگی نی آلدین بیلدیرگن ایدیک.  افغانستان خلقی نینگ تینچلیگی و اولکه میز نینگ منفعتی اوچون هر خیل همکارلیککه تیارمیز.  طالبان رهبر لری نینگ معتدل بیانات لری نی خرسندچیلیک بیلن کوتیب آلماقده میز" دییه ایتگن لیگی نی معلوم قیلماقده.
وطن روزنامه سی, تورکیه جمهوریتی ملی مدافعه وزیری خلوصی آقر نینگ افغانستانده گی وضعیت نی بهالنتیرگن لیگی نی بیلدیرماقده.
خبرده, آقر نینگ, "تورک حربی لرنینگ خوفسیزلیگی اوچون هرخیل تدبیر نی آلدیک و آلیش گه دوام ایته میز.  هیچ بیر شکل ده تورک حربی لرنینگ حیاتی نی خطر گه دوچ قیلیشی میز ممکن ایمس" دییه قید ایتگن لیگی ایسله تیلماقده.
ستار روزنامه سی, طالبان نینگ کابل نی قولگه کیریتیشی آرتیدن تورکیه گه قیتیب کیلیش اوچون مراجعه قیلگن 200 دن آرتیق تورک وطنداشی نینگ تورک اوچاغی بیلن افغانستان دن تورکیه گه کیتیریلگن لیگی نی یازماقده.
ینی شفق روزنامه سی, لیبیا بیلن تورکیه اورته سیده امضالنگن کیلیشوو نینگ معطل قیلینیشی بوییچه چقیریق لر بیلن علاقه لی بیانات بیرگن لیبیا دولت عالی کینگشی نینگ باشلیغی خالد المشری نینگ, "کیلیشوو نینگ توخته تیلیشی بوییچه طلب نی تولیق رد ایته میز و قاره له یمیز" دییه قید ایتگن لیگی گه دقت قره تماقده.
صباح روزنامه سی, آلمان لیک و روسیه لیک توریست لرنینگ کوز موسمی نی تورکیه ده اوتکزه دیگن لیک لری نی معلوم قیلماقده.
خبرده, سپتامبر آییده قیرغاق لرده گی هوتل لرنینگ 80 فایز مقیاسیده توله ایکن لیگی معلوم قیلینرایکن, طلب نینگ اکتوبر آییده هم دوام ایتیشی و توریزم موسمی نینگ نوامبر آیی نینگ اورته سی گه قدر دوام ایتیشی نینگ کوتیلیاتگن لیگی بیلدیریلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
